Zabur
Chapter 1
Mubahgia kheueh ureuëng nyang hana jiseutôt naseuhat ureuëng jeuhet, hana jicuntoh ureuëng meudesya dan hana jimeungon ngon ureuëng nyang jihina Allah,
2 teuma nyang galak jipeubuet peurintah TUHAN dan jizike atranyan uroe ngon malam.
3 Ureuëng nyang lagée nyan meuhase peue mantong nyang jipeubuet; ureuëng nyan lagée bak kayée nyang timoh nibak binéh krueng nyang jimuboh óh trok bak musém dan hántom na layée bubena ôn jih.
4 Tema, laén hai ngon ureuëng jeuhet: ureuëng nyan lagée sikéum nyang jipupot lé angén.
5 Ureuëng jeuhet geuhuköm lé Po teu Allah, hakém jihnyan dan geupeu aséng nibak umat gobnyan.
6 Sabab ureuëng nyang taát sabe geubimbéng dan geulindong lé TUHAN, teuma ureuëng nyang jeuhet jijak ubak keubinasaan.